stanford-oval/wikipedia huggingface dataset:
Arja Nuolioja

| Mitalit> Maa:   Suomi.Naisten hiihtosuunnistus.MM-kilpailut  | Mitalit> Maa:   Suomi.Naisten hiihtosuunnistus.MM-kilpailut  | Mitalit> Maa:   Suomi.Naisten hiihtosuunnistus.MM-kilpailut  | Maa:   Suomi> Naisten hiihtosuunnistus. |
| --- | --- | --- | --- |
|  Kultaa | Lillehammer 1996 | lyhyt matka |  |
|  Pronssia | Val di Non 1994 | viesti |  |
|  Pronssia | Lillehammer 1996 | normaalimatka |  |
|  Pronssia | Lillehammer 1996 | viesti |  |
Arja Nuolioja (s. 1. joulukuuta 1968) on suomalainen hiihtosuunnistaja. Seuratasolla hän edusti Ylivieskan Kuulaa.
Nuolioja voitti hiihtosuunnistuksen maailmancupin kokonaiskilpailun vuonna 1993. Ensimmäisen arvokisamitalinsa hän voitti viestistä Val di Nonissa 1994. Pronssia voittaneessa joukkueessa hiihtosuunnistivat Nuoliojan lisäksi Sanna Savolainen ja Virpi Juutilainen. Seuraavana vuonna hän uusi maailmancupin kokonaiskilpailun voittonsa. Lillehammerin MM-kilpailuissa 1996 Nuolioja voitti lyhyen matkan maailmanmestaruuden sekä pronssia normaalimatkalta ja viestistä. Viestissä hän hiihtosuunnisti ankkuriosuuden Terhi Holsterin ja Virpi Juutilaisen hiihtosuunnistaessa aikaisemmat osuudet.
Anssi Kela ja isot biisit (albumi)

| Anssi Kela ja isot biisit V/A |
| --- | --- | --- |

Studioalbumin tiedot
 Julkaistu: 21. huhtikuuta 2017 
 Formaatti: CD, digitaalinen lataus
 Tyylilaji: pop, iskelmä, rap
 Kesto: 52.18
 Levy-yhtiö: Warner Music Finland
Listasijoitukset
  Suomen virallinen albumilista: 4.
Anssi Kela ja isot biisit on samannimisen televisiosarjan pohjalta 21. huhtikuuta 2017 julkaistu kokoelmalevy. Albumi sijoittui parhaimmillaan Suomen virallisen albumilistan neljänneksi.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Esittäjä | Kesto |  |  |  |  |  |  |
| 1. | Mä haluun viihdyttää | Anssi Kela | 2.58 |  |  |  |  |  |  |
| 2. | Tahdon rakastella sinua | Sanni | 3.32 |  |  |  |  |  |  |
| 3. | R-A-K-A-S | Anssi Kela | 3.14 |  |  |  |  |  |  |
| 4. | Ajetaan tandemilla | Lauri Tähkä | 3.45 |  |  |  |  |  |  |
| 5. | Rappiolla | Anssi Kela | 2.28 |  |  |  |  |  |  |
| 6. | Urheiluhullu | JVG | 2.48 |  |  |  |  |  |  |
| 7. | Minä olen muistanut | Anssi Kela | 2.59 |  |  |  |  |  |  |
| 8. | Minä suojelen sinua kaikelta | Ellinoora | 4.38 |  |  |  |  |  |  |
| 9. | Sininen ja valkoinen | Anssi Kela | 2.46 |  |  |  |  |  |  |
| 10. | Matkalla Alabamaan | Egotrippi | 3.07 |  |  |  |  |  |  |
| 11. | Fiilaten ja höyläten | Anssi Kela | 3.45 |  |  |  |  |  |  |
| 12. | Työmiehen lauantai | Arttu Wiskari feat. Tippa-T | 3.38 |  |  |  |  |  |  |
| 13. | Hetki lyö | Anssi Kela | 3.12 |  |  |  |  |  |  |
| 14. | Kun tänään lähden | Erin | 3.40 |  |  |  |  |  |  |
| 15. | Syksyn sävel | Anssi Kela | 2.56 |  |  |  |  |  |  |
| 16. | Hän | Elias Kaskinen & Päivän Sankarit | 2.52 |  |  |  |  |  |  |
Antilegomena

Antilegomena (kirj. vastustetut) tarkoittaa niitä Uuden testamentin kirjoja, joiden kuulumista kaanoniin pidettiin joidenkin toimesta kyseenalaisina. Nimen kirjoituksille on antanut Eusebios Kesarealainen.
Eusebius käytti nimitystä kahdesta eri ryhmästä:
niistä kirjoista, jotka useimmat ovat tunnustaneet kanonisiksi. Eusebius mainitsee Jaakobin kirjeen, Juudaksen kirjeen, 2. Pietarin kirjeen sekä 2. Johanneksen kirjeen ja 3. Johanneksen kirjeen. Tämä ryhmä hyväksyttiin myöhemmin täysin kaikkien pyhiksi kirjoituksiksi.
niistä kirjoista, joita hän piti väärennettyinä kuten Paavalin teot, Hermaan Paimen ja Pietarin ilmestys.
Antilas

Antilas on karjalaisen kansanperinteen nimitys morsiamelle ennen häitä, kun hän on vielä äitinsä ja sukunsa ”oma”. Antilas on johdos sanasta antaa. Häissä äiti ”antaa” omansa toiselle suvulle.
Antilaan itkuvirsi esitetään häissä tai ennen häitä. Siinä surraan antilaan kovaa kohtaloa tai sitä, että äiti ”menettää” lapsensa. Itkuvirsissä antilasta myös neuvotaan ja opastetaan miehelään. Antilaan itkuvirren esittämiseen osallistuu usein antilas itse.
Pesusienikurkut

| Pesusienikurkut |
| --- | --- |
 Pesusienikurkku Luffa aegyptiaca
Tieteellinen luokittelu
Kunta::  Kasvit Plantae
Alakunta::  Putkilokasvit Tracheophyta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Cucurbitales
Heimo::  Kurkkukasvit Cucurbitaceae
Suku::  Pesusienikurkut Luffa  Mill.
Katso myös
   Pesusienikurkut Wikispeciesissä   Pesusienikurkut Commonsissa 
Infobox OKNimi-testi OK: 
Pesusienikurkut eli sienikurkut (Luffa) on kasvisuku kurkkukasvien heimossa. Siihen kuuluu yhdeksän lajia. Tunnetuin suvun laji on hyötykasvina viljelty Kaakkois-Aasiasta kotoisin oleva yksivuotinen köynnös pesusienikurkku.
Lajeja

intiansienikurkku (Luffa acutangula)
pesusienikurkku (Luffa aegyptiaca, syn. L. cylindrica)
Aiheesta muualla

Finto: Kassu – Kasvien suomenkieliset nimet: Sienikurkut (Luffa)
Suomen Lajitietokeskus: Sienikurkut – Luffa
ITIS: Luffa (englanniksi)
United States Department of Agriculture (USDA): Luffa (englanniksi)
Flora of China: Luffa (englanniksi)
Arno Adlivankin

Arno Antero Adlivankin (s. 30. heinäkuuta 1940 Helsinki) on suomalainen eläköitynyt yritysjohtaja, joka on saanut kauppaneuvoksen arvonimen.
Adlivankin syntyi edustaja Paul Adlivankinin ja Aili Anttilan perheeseen ja avioitui 1961 Irma Anneli Luoman kanssa. Ylioppilaaksi hän tuli Svenska normallyceumista 1959. Adlivankin oli Scandinavian Marketing Associates -yhtiön palveluksessa New Yorkissa 1962–1966, toimien yhtiön myyntijohtajana 1965–1966, Nils Master Inc. -yhtiön toimitusjohtaja New Yorkissa 1966–1970, Oy Karl Fazer Ab:n makeisryhmän Pohjois-Amerikan aluemyyntipäällikkö Helsingissä 1970–1971, vientipäällikkö 1971–1973, markkinointipäällikkö 1973–1975, kehitysjohtaja 1978–1979, markkinointijohtaja 1979–1985 ja kansainvälisen toiminnan johtaja 1985–1987, Fazer Ab:n markkinointijohtaja Malmössä Ruotsissa 1975–1977, Maximedia Oy:n toimitusjohtaja 1987–2001 ja sitten JCDecaux Finland Oy:n hallituksen jäsen, joka työskenteli myös Maximedian ostaneen mainosalan konsernin kansainvälisissä tehtävissä. Adlivankinilla oli työuransa aikana lisäksi useita asiantuntija- ja luottamustehtäviä. Kauppaneuvoksen arvonimen hän sai 2001.
Anton Vuorinen

Wuorisen rakentama talo Viiskulmassa (Fredrikinkatu 19 - Laivurinrinne 2)
Anton Vuorinen (2. heinäkuuta 1853 Kokemäki – 19. tammikuuta 1930) oli suomalainen maalarimestari, varatuomari, asianajaja ja kunnallismies.
Vuorinen kävi 7-vuotiaana kuusi viikkoa kiertokoulua ja lähti 13-vuotiaana Tampereelle maalarinoppiin. Hän menestyi ammatissa niin hyvin että saattoi vuonna 1872 perustaa Tampereelle oman maalarinliikkeen. Hän oli sitten mukana Tampereen kunnallispolitiikassa ollen muun muassa kaupunginvaltuuston jäsenenä 1881–1886 ja rahatoimikamarin puheenjohtajana 1883. Vuorinen kuului myös tamperelaisen Aamulehden perustajiin ja toimi lehden ensimmäisenä isännöitsijänä. Vuonna 1881 Tampereen Sanomat-lehti uutisoi pilkallisesti J. V. Snellmanin 75-vuotispäiville osallistuneen tamperelaisen valtuuskunnan matkasta.  Tämä suututti kyseiseen valtuuskuntaan kuuluneet lennätinpäällikkö F. V. Jalanderin ja tehtailija Anton Vuorisen niin, että he alkoivat puuhata uutta kilpailevaa lehteä Tampereelle. Tämän uuden lehden, Aamulehden, näytenumero ilmestyikin jo joulukuussa 1881.
1880-luvun puoluetaisteluiden aikana Tampereen pormestarin Fredrik Vilhelm Procopén kerrottiin sanoneen Vuoriselle Ei yks maalari ymmärrä mitä seiso lakissa ja Vuorisen vastanneen tähän Tampereen pormestari ei nyt ymmärrä lain tulkintaa, mutta oppimaton maalari voi lukea sellaiseksi lakimieheksi, että ymmärtää lakia. Vuorinen luopui 1880-luvun puolivälissä entisestä ammatistaan ja ryhtyi opiskelemaan suorittaen ylioppilastutkinnon yksityisoppilaana Hämeenlinnan normaalilyseossa 1887. Hän opiskeli sitten Helsingin yliopistossa valmistuen filosofian kandidaatiksi 1889, filosofian maisteriksi 1890 ja molempien oikeuksien kandidaatiksi 1892. Hän auskultoi Turun hovioikeudessa ja sai varatuomarin arvon. Vuorinen toimi asianajajana ensin Tampereella ja sittemmin Helsingissä.
Vuorinen lahjoitti 1911 Hollolan pitäjän Jalkarannan kylässä sijainneen kesäasuntonsa Korpikodin Pikku- ja Kiertokoulun opettajain ja opettajatarten liitolle (nykyisin Alkuopetuksen Opettajain Liitto ry) lepokodiksi. Hän oli rakennuttanut Korpikodin vuonna 1905.
Vuorinen rakennutti Helsingin Punavuoreen Fredrikinkatu 19:ään viisikerroksisen Wuorisen eli Kulmion talon jonka ensimmäinen vaihe valmistui 1896. Talon suunnitteli arkkitehtitoimisto Nyström, Petrelius & Penttilä.
Anton Vuorisen lapsia olivat Patentti- ja rekisterihallituksen ylijohtaja Paavo Ant-Wuorinen, kemisti Olli Ant-Wuorinen, kemisti ja diplomi-insinööri Jalo Ant-Wuorinen sekä rehtori Taimi Wuorinen.
Aiheesta muualla

Anton Wuorinen kuolinvuoteellaan 1930, Museovirasto, Historian kuvakokoelma (Finna)
Anton Valtavuo

Anton Valtavuo, sukunimi aik. Rikström (12. tammikuuta 1850 Pernaja – 22. tammikuuta 1931 Viipuri) oli suomalainen opettaja ja kansakouluntarkastaja, joka julkaisi useita laulukirjoja.
Valtavuon vanhemmat olivat Pernajan Riken kylästä kotoisin ollut räätäli Karl Rikström (s. 1818) ja Eva Gustava Abrahamsdotter (s. 1816).
Valtavuo opiskeli kansakoulunopettajaksi Jyväskylän opettajaseminaarissa. Opiskelijana ollessaan hän osallistui kirjailija Aleksis Kiven hautajaisiin Tuusulassa 4. tammikuuta 1873.
Viipurin kansakoulutarkastajana 1880-luvulla toiminut Valtavuo löysi suomalaisen kansansävelmän johon hän pyysi opettaja ja runoilija J. H. Erkkoa kirjoittamat sanat. Näin syntyi joululaulu No onkos tullut kesä
Valtavuo oli naimisissa Tekla Augusta Europaeuksen (1845–1933) kanssa jonka isä oli rovasti, teologian tohtori ja valtiopäivämies Anders Josef Europaeus. Heidän poikansa oli matematiikan lehtori Toivo Valtavuo (1881–1970).
Teoksia

Nimellä Anton Rikström:
Kolmiäänisiä lauluja : soprano- ja altto-äänille sovitettuja. Ensimmäinen vihko ; koulujen ja nuorison tarpeeksi koonnut Anton Rikström. Clouberg ja kumpp., Viipuri 1882, 4. painos 1906
Kaksiäänisiä lauluja kansakouluille. Ensimmäinen vihko ; toimittanut Anton Rikström. Toimittaja, Viipuri 1884
Kolmiäänisiä lauluja : sopraano- ja altto-äänille sovitettuja. Toinen vihko ; koulujen ja nuorison tarpeeksi, osaksi kokoeli, osaksi sovitteli Anton Rikström. Clouberg ja kumpp., Viipuri 1885, 3. painos 1907
Kotoa ja muualta : 100 sekaköörille sovitettua laulua ; oppilaitosten ja pienempäin lauluseurain tarpeeksi toimittanut Anton Rikström. Clouberg ja Kumpp., Viipuri 1890, 2. painos 1901
Kanteloinen : uusi kokoelma kaksiäänisiä lauluja ; kouluja ja nuorisoa varten toimitti Anton Rikström. Clouberg ja Kumpp., Viipuri 1892, 2. painos 1905
Kolmiäänisiä lauluja : sopraano- ja alttoäänille sovitettuja. Kolmas vihko ; koulujen ja nuorison tarpeeksi kokoeli ja sovitteli Anton Rikström. Clouberg ja kumpp., Viipuri 1895, 2. painos 1902
Koulun laulukirja. 1 vihko, Ensimmäisen ja toisen vuoden oppimäärä ; Viipurin kansakoulunopettajiston asettaman valiokunnan kanssa yksissä neuvoin toimittanut Anton Rikström. Clouberg ja Kumpp. (W. Hoving), Viipuri 1899, 2. uud. painos 1905
Koulun laulukirja. 2 vihko, Kolmannen ja neljännen vuoden oppimäärä ; Viipurin kansakoulunopettajiston asettaman valiokunnan kanssa yksissä neuvoin toimittanut Anton Rikström. Clouberg ja Kumpp. (W. Hoving), Viipuri 1899
Viborgs stads folkskolor : berättelse för läseåren 1896-1901. Viborg 1901
Arno (atolli)

| Arno |
| --- | --- |
 Arno satelliittikuvassa.
Merialue:  Tyynimeri
Saaria yht.:  103
Suurin saari:  Kobjeltak
Pinta-ala:  13 km²
Valtio
Valtio:  Marshallinsaaret
Väestö
Väkiluku:  1 794 (2011)
Arno on 103 saaresta muodostuva atolli Marshallinsaarilla Tyynellämerellä. Sen maapinta-ala on noin 13 neliökilometriä. Atollin ympäröivän suurimman laguunin pinta-ala on 339 neliökilometriä. Arnon asukasluku oli 1 794 vuonna 2011.
Areena

Areena (latinan sanasta arena ’hiekka’) voi tarkoittaa ainakin seuraavia asioita:
areena (rakennus), erilaisia näytöksiä varten suljettu alue tai rakennus
Areena, gladiaattorijoukkueen managerointiin keskittyvä tietokonepelisarja
Areena - titaanien taisto, gladiaattoriaiheinen korttipeli
Espoo Metro Areena (ent. LänsiAuto Areena ja Barona-areena), messu- ja jäähalli Espoossa
Helsinki-halli (ent. Hartwall Arena), monitoimihalli Helsingissä
Hiekkasärkät Areena, liikunta- ja tapahtumapaikka Kalajoella
Joensuu Areena, monitoimihalli Joensuussa
Kirjurinluoto Arena, konserttipuisto Porissa
Kouvolan jäähalli, Lumon Areena, jäähalli Kouvolassa.
Tampere Areena, monitoimihalli Tampereella
Yle Areena, Yleisradion tarjoama internet-palvelu
Antti Pendikainen

| Antti Pendikainen> Henkilötiedot |
| --- | --- |
Syntynyt: 27. helmikuuta[lähde? ] 1990
Kuollut: 26. toukokuuta 2019 Asikkala
Ammatti:  stunt-esiintyjä, sijaisnäyttelijä, tubettaja
Aiheesta muualla
Viralliset kotisivut
Elonet
Antti Pendikainen (27. helmikuuta[lähde? ] 1990 – 26. toukokuuta 2019 Asikkala) oli Nilsiässä asunut suomalainen stunt-esiintyjä, sijaisnäyttelijä ja tubettaja. Hän tuli tunnetuksi ympäri maailmaa tekemistään hurjapäisistä stunt-tempuista. Hänen tunnetuimpiin temppuihinsa kuuluu hyppääminen kuumailmapallosta ilman laskuvarjoa vuonna 2015. Samana vuonna hän hyppäsi Hotelli Torni Tampereen katolta base-hypyn.
Pendikainen kertoi tehneensä pikkupojasta asti stunt-tyylisiä temppuja. Hänen mukaansa sisäinen palo tehdä mahdottomasta mahdollista ajoi häntä uralla eteenpäin. Antti Pendikainen kuului stunt-temppuja tekevään Stunt Freaks Team -ryhmään.
Pendikainen kuoli Asikkalan Vesivehmaalla järjestetyssä offroad-moottoripyörien cross country -kilpailussa toukokuussa 2019. Ilmeisesti hän menetti kohtalaisen hiljaisessa vauhdissa moottoripyöränsä hallinnan ja törmäsi puuhun.
Aiheesta muualla

Antti Pendikainen Elonetissä.
Antti Pendikaisen kotisivu
Arkkivihollinen

Arkkivihollinen (myös suomennettu, verivihollinen tai perivihollinen) on sankarin päävihollinen. Arkkivihollisella on yleensä myös suurempi halu tuhota sankari kuin sankarin muilla vihollisilla. Arkkivihollinen esiintyy tarinoissa päävihollisena useammin kuin muut konnat.
Tunnettuja arkkivihollisia

Akakabuto, Ginin (Hopeanuoli) arkkivihollinen.
Albert Wesker, Chris Redfieldin ja Jill Valentinen arkkivihollinen.
Andross, Fox McCloudin arkkivihollinen
Bowser, Super Marion arkkivihollinen.
Bryan Fury, Yoshimitsun arkkivihollinen
Carnage, Venomin arkkivihollinen.
Cell, Gohanin arkkivihollinen.
Daltonin veljekset, Lucky Luken arkkiviholliset.
Darth Vader, Luke Skywalkerin ja Obi-Wan Kenobin arkkivihollinen.
Deacon Frost, Bladen arkkivihollinen.
Deathstroke, Teinititaanien arkkivihollinen.
Denzel Crocker, Timmy Turnerin arkkivihollinen
Vicky, Timmy Turnerin arkkivihollinen
Dracula, Abraham Van Helsingin arkkivihollinen.
Ernst Stavro Blofeld, James Bondin arkkivihollinen.
Spectre, James Bondin arkkivihollinen.
Tohtori Fu Manchu, Nayland Smithin arkkivihollinen.
Ganondorf, Linkin arkkivihollinen.
Hannu Hanhi, Aku Ankan arkkivihollinen.
Hunni, Casey Jonesin arkkivihollinen.
Jessie, James ja Meowth, Ash Ketchumin ja hänen ystäviensä arkkiviholliset.
Johtaja, Hulkin arkkivihollinen.
Jokeri, Batmanin arkkivihollinen.
Kapteeni Koukku, Peter Panin arkkivihollinen.
Karhukopla, koplalaiset Roope Ankan arkkivihollisia
King Ghidorah, Godzillan arkkivihollinen.
Kingpin, Daredevilin arkkivihollinen.
Kroisos Pennonen, Roope Ankan arkkivihollinen
Kuningas K. Rool, Donkey Kongin arkkivihollinen.
Kulta-Into Pii, Roope Ankan arkkivihollinen.
Lalli Leipäjuusto, Prätkähiirten arkkivihollinen.
Lex Luthor, Teräsmiehen arkkivihollinen
Lord Recluse, Statesmanin arkkivihollinen.
Lordi Voldemort, Harry Potterin ja Albus Dumbledoren arkkivihollinen.
Luutnantti (myöh. kapteeni ja majuri) Lammio, Antero Rokan arkkivihollinen.
Magneto, Ryhmä-X:n arkkivihollinen.
Mandariini, Rautamiehen arkkivihollinen.
Mestari, Tohtorin arkkivihollinen.
Megatron, Optimus Primen arkkivihollinen.
Murdoc, MacGyverin arkkivihollinen.
Musta Adam, Kapteeni Marvelin arkkivihollinen.
Mustakaapu, Mikki Hiiren arkkivihollinen.
Professori James Moriarty, Sherlock Holmesin arkkivihollinen.
Punakallo, Kapteeni Amerikan arkkivihollinen.
Red John, Patrick Janen arkkivihollinen.
Ridley, Samus Aranin arkkivihollinen.
Rosvorotta, Lapitchin arkkivihollinen.
Sapelihammas, Wolverinen arkkivihollinen.
Silppuri, Teini-ikäisten mutanttininjakilpikonnien arkkivihollinen.
Sideshow Bob, Bart Simpsonin arkkivihollinen.
Sinestro, Vihreiden Lyhtyjen arkkivihollinen.
Skeletor, He-Manin  arkkivihollinen.
Tri Ivo ”Eggman” Robotnik, Sonic the Hedgehogin arkkivihollinen.
Tohtori Doom, Ihmenelosten arkkivihollinen.
Tohtori Neo Cortex, Crash Bandicootin arkkivihollinen.
Tohtori Traagi, Kim Possiblen arkkivihollinen
Tuho, Cablen arkkivihollinen.
Ultron, Kostajien (erityisesti Henry Pymin ja Visionin) arkkivihollinen.
Vihreä Menninkäinen, Tohtori Mustekala ja Venom, Hämähäkkimiehen arkkiviholliset.
Vlad Plasmius, Danny Phantomin arkkivihollinen.
Walter Padick, Roland Deschainin arkkivihollinen.
André Myhrer

| Mitalit | Mitalit | Mitalit |  |
| --- | --- | --- | --- |
|  André Myhrer vuonna 2008.  |  André Myhrer vuonna 2008.  |  André Myhrer vuonna 2008.  |  |
Maa:   Ruotsi
Miesten alppihiihto
|  Olympialaiset  |  Olympialaiset  |  Olympialaiset  |  |
|  Kultaa | Pyeongchang 2018 | pujottelu |  |
|  Pronssia | Vancouver 2010 | pujottelu |  |
| MM-kilpailut  | MM-kilpailut  | MM-kilpailut  |  |
|  Hopeaa | Schladming 2013 | joukkuekilpailu |  |
|  Pronssia | Vail / Beaver Creek 2015 | joukkuekilpailu |  |
|  Pronssia | Sankt Moritz 2017 | joukkuekilpailu |  |
André Myhrer (s. 11. tammikuuta 1983 Bergsjö, Ruotsi) on ruotsalainen alppihiihtäjä. Hän on pujottelun olympiavoittaja ja maailmancupin voittaja.
Arvokilpailut

Myhrer sijoittui Bormion MM-kilpailuissa 2005 pujottelussa viidenneksi. Hän edusti Ruotsia myös vuoden 2006 olympialaisissa, ja sijoittui pujottelussa neljänneksi. 2010 olympialaisissa Vancouverissa Myhrer sijoittui pujottelussa pronssille. Garmisch-Partenkirchenin MM-kilpailuissa 2011 hän oli samassa lajissa kymmenes. Schladmingin MM-kilpailuissa hän kuului Ruotsin hopeajoukkueeseen joukkuekilpailussa. Lisäksi hän oli pujottelussa neljäs ja suurpujottelussa 14:s. Vailin / Beaver Creekin MM-kilpailuissa 2015 hän sai joukkuekilpailussa pronssia ja oli pujottelussa kuudes. Hän sai joukkuekilpailun MM-pronssia ja oli pujottelussa kuudes myös Sankt Moritzissa 2017. Hän voitti pujottelun olympiakultaa 2018 Pyeongchangissa 0,34 sekunnin erolla Ramon Zenhäuserniin. Åren MM-kilpailuissa 2019 hän sijoittui pujottelussa 13:nneksi.
Maailmancup

Myhrer voitti pujottelun maailmancupin kaudella 2011–2012. Kaudella 2010–2011 hän sijoittui kolmanneksi sekä kausilla 2012–2013 ja 2015–2016 neljänneksi. Maailmancupin kokonaiskilpailussa hän oli yhdeksäs kaudella 2012–2013.
Myhrer on voittanut urallaan seitsemän maailmancupin pujotteluosakilpailua: kaudella 2006–2007 Beaver Creekissä, kaudella 2010–2011 Zagrebissa, kaudella 2011–2012 Kranjska Gorassa ja Schladmingissa, kaudella 2012–2013 Levillä, kaudella 2015–2016 Sankt Moritzissa sekä kaudella kaudella 2016–2017 Aspenissa. Lisäksi hän voitti Oslon kaupunkitapahtuman kaudella 2017–2018.
Kaudella 2004–2005 Myhrer oli toinen Kranjska Goran ja kolmas Schladmingin pujottelussa sekä kaudella 2009–2010 toinen Wengenin ja kolmas Garmisch-Partenkirchenin pujottelussa. Kaudella 2010–2011 hän oli toinen Levin ja Schladmingin pujotteluissa. Kaudella 2011–2012 hän oli toinen Flachaun, Wengenin ja Banskon pujotteluissa sekä kolmas Moskovan paripujottelussa. Kaudella 2012–2013 hän sijoittui toiseksi Zagrebin pujottelussa ja Moskovan paripujottelussa. Kaudella 2013–2014 hän oli toinen Adelbodenin pujottelussa. Kaudella 2015–2016 hän oli kolmas Alta Badian parisuurpujottelussa sekä toinen Naeban pujottelussa ja Tukholman paripujottelussa. Kaudella 2017–2018 hän oli toinen Tukholman kaupunkitapahtumassa sekä kolmas Val d'Isèren ja Wengenin pujotteluissa. Pujottelucupissa hän sijoittui kolmanneksi. Kaudella 2018–2019 hän sijoittui kolmanneksi Levin pujottelussa ja toiseksi Tukholman kaupunkitapahtumassa. Kaudella 2019–2020 hän oli toinen Val d’Isèren pujottelussa.
Atomoksetiini

| --- | --- |

Atomoksetiini
Systemaattinen (IUPAC) nimi
(3R)-N-metyyli-3-(2-metyylifenoksi)-3-fenyylipropan-1-amiini
Tunnisteet
CAS-numero: 83015-26-3
ATC-koodi: N06BA09
PubChem CID: 54841
DrugBank: DB00289
Kemialliset tiedot
Kaava: C17H21NO
Moolimassa: 255,36 g/mol
SMILES: Etsi tietokannasta: eMolecules, PubChem
Fysikaaliset tiedot
Liukoisuus veteen: 27,8
Farmakokineettiset tiedot
Hyötyosuus: 63–94 %
Proteiinisitoutuminen: 40 %
Metabolia: maksassa (CYP2D6)
Puoliintumisaika: 5 tuntia
Ekskreetio: > 80% renaalinen < 17% fekaalinen 
Terapeuttiset näkökohdat
Raskauskategoria:  B3(AU) C(US) 
Reseptiluokitus:  Prescription Only (S4) (AU)reseptivalmiste (FI)  POM (UK)  ?-only(US) 
Antotapa: suun kautta
Strattera 60 mg kapseleita
Atomoksetiini on valikoiva noradrenaliinin takaisinoton estäjä, jota käytetään ADHD:n ja ADD:n hoidossa. Eli Lilly and Company toi sen markkinoille vuonna 2002.  Lääke oli patentin alainen Yhdysvalloissa vuoteen 2017 asti. Suomessa lääkettä myydään valmistenimillä Atomoxetin, Atomoxetine ja Strattera. Atomoksetiinin määritelty vuorokausiannos (DDD-yksikkönä) suhteessa väestöön on 80 mg.
Atomoksetiiniä tutkittiin ensin mahdollisena masennuslääkkeenä. Tehokkuutta masennuksen hoidossa ei kuitenkaan pystytty todistamaan.
Aiheesta muualla

PubChem: Atomoxetine (englanniksi)
DrugBank: Atomoxetine (englanniksi)
Kyoto Encyclopedia of Genes and Genomes (KEGG): Atomoxetine (englanniksi)'
Antidepressantit
| Valikoivat takaisinoton estäjät ja/tai reseptorimodulaattorit |
| --- | --- |
SSRI:t:   essitalopraami  fluoksetiini  fluvoksamiini  paroksetiini  sertraliini  sitalopraami  tsimelidiini‡ 
SNRI:t:   desvenlafaksiini*  duloksetiini  levomilnasipraani*  milnasipraani  tofenasiini*  venlafaksiini 
NRI:t:   atomoksetiini  reboksetiini  viloksatsiini* 
SARI:t:   etoperidoni‡  nefatsodoni‡  tratsodoni 
SMS:t:   vilatsodoni  vortioksetiini 
Muut:   agomelatiini  alfaetyylitryptamiini‡  alfametyylitryptamiini‡  amisulpridi  bupropioni  dekstrometorfaani/bupropioni*  esketamiini†  flupentiksoli  indeloksaksiini*  ketamiini†  medifoksamiini‡  nomifensiini‡  pivagabiini‡  tandospironi*  teniloksaksiini* 
| Trisykliset masennuslääkkeet |
| --- | --- |
Trisykliset masennuslääkkeet:   amineptiini‡  amitriptyliini  amitriptyliiniioksidi  butriptyliini  desipramiini  dibentsepiini  dosulepiini  doksepiini  imipramiini  imipramiinioksidi‡  iprindoli‡  klomipramiini  lofepramiini  melitraseeni  metapramiini‡  nortriptyliini  noksiptiliini  opipramoli  pipofetsiini  propitsepiini  protriptyliini  tianeptiini  tiatsesiimi‡  trimipramiini 
Tetrasykliset masennuslääkkeet:   amoksapiini*  maprotiliini‡  mianseriini  mirtatsapiini  setiptiliini* 
| Monoamiinioksidaasiestäjät |
| --- | --- |
Ei-selektiiviset:   feneltsiini*  iproniatsidi‡  isokarboksatsidi  isoniatsidi‡  linetsolidi  nialamidi  teditsolidi  tranyylisypromiini* 
MAOA-selektiiviset:   bifemelaani  eprobemidi  metralindoli†  minapriini‡  moklobemidi  pirlindoli*  tetrindoli†  toloksatooni 
MAOB-selektiiviset:  selegiliini
‡ markkinoilta poistettu lääke, † kokeellinen lääke,* ei myynnissä Suomessa
Anssi Kippo

Anssi Kippo (s. 4. syyskuuta 1976) on suomalainen tuottaja, miksaaja, säveltäjä, muusikko, äänittäjä sekä Lappeenrannassa sijaitsevan Astia-studion perustaja. Kippo perusti studionsa vuonna 1994, 18-vuotiaana ja on siitä asti työskennellyt sille. Kippo on tunnettu tuottaja Suomen metallipiireissä ja hän on saanut useita kulta- sekä platina-albumeita tuottamistaan levyistä. Hän on saanut tunnustusta ulkomaillakin sijoituttuaan seitsemänneksi Japanin suurimman musiikkiharrastajien lehden äänestyksessä parhaista tuottajista. Tuottamisen lisäksi Kippo myös soittaa instrumentteja ja laulaa taustoja tuottamiensa yhtyeiden levyillä.